NaiveNeuron/SloPal huggingface dataset:
Puci, Róbert, poslanec NR SR (2018-02-06):
Ďakujem pekne. Predkladám spoločnú správu výborov Národnej rady Slovenskej republiky o výsledku prerokovania predmetného vládneho návrhu zákona v druhom čítaní. Národná rada Slovenskej republiky uznesením č. 964 z 8. decembra 2017 pridelila tento návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodárske záležitosti. Výbory prerokovali návrh zákona v lehote určenej uznesením Národnej rady Slovenskej republiky a odporučili ho Národnej rade schváliť. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Z uznesení výborov Národnej rady Slovenskej republiky uvedených pod bodom III tejto správy vyplýva 19 pozmeňujúcich a doplňujúcich návrhov. Gestorský výbor odporúča hlasovať spoločne o všetkých pozmeňujúcich a doplňujúcich návrhoch spoločne s odporúčaním gestorského výboru schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III spoločnej správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky predmetný vládny návrh zákona schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť. Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením Výboru Národnej rady Slovenskej republiky pre hospodárske záležitosti č. 214 z 30. januára 2018. Týmto uznesením výbor zároveň poveril mňa ako spoločného spravodajcu predložiť návrhy podľa § 81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky. Pán predsedajúci skončil som, otvorte, prosím, rozpravu.
Hort, Milan, podpredseda NR SR (2010-10-22):
Pán poslanec Andrej Kolesík, s faktickou poznámkou, nech sa páči.
Fronc, Martin, poslanec NR SR (2011-12-14):
Ďakujem pekne, pán predsedajúci. Pán kolega Raši, žasnem, keď vy hovoríte nám, že ohrozujeme životy a zdravie pacientov. Vy ako lekár. Vy musíte vedieť dobre, kto a ako ohrozuje životy a zdravie pacientov. Jednoducho už tieto nezmysly mi nedá počúvať a vecne, ak ma niečo mrzí, mrzí ma to, že vďaka Lekárskemu odborovému zväzu sa urobil obraz o lekároch v spoločnosti taký, že 80 % pomaly obyvateľov je nastavená proti lekárom. Žiaľbohu. A tretia poznámka, a to je kľúčové, všetci v tejto chvíli sme na tom istom strome, a ak ho takto budeme píliť, konár tohto stromu, tak z neho spadneme. Jednoducho čakám, čakám, že rovnakým spôsobom zareagujú o chvíľu učitelia alebo iné skupiny obyvateľstva a Slovensko sa zosype. To je náš záujem? Ja si myslím, že toto nie je otázka koalície, to je otázka celého Slovenska. Ďakujem.
Hrnčiar, Andrej, podpredseda NR SR (2018-05-25):
Prerušujem rokovanie o tomto bode programu. Končím dnešný rokovací deň. Budeme pokračovať v pondelok o desiatej hodine. Upozorňujem, že rokuje sa bez obedovej prestávky do devätnástej hodiny. Prajem vám pekný víkend. (Prerušenie rokovania o 16.02 hodine.)
Grendel, Gábor, podpredseda NR SR (2021-12-01):
Pani poslankyňa Andrejuvová.
Matovič, Igor, poslanec NR SR (2010-08-05):
Pán Počiatek, ja takisto som vás vnímal, keď ste nastúpili do funkcie ministra, ako človeka, ktorý sa nebojí povedať pravdu napriek tomu, že neni príjemná. Postupne takisto, ako pán Mikuš hovoril, ste vlastne záhadne sa stal verným verklíkom toho, čo hovorí pán Fico. Ja som od zodpovedného ministra očakával, že dokáže naozaj ľuďom povedať, v akom stave verejné financie sú, a nebude stále rozprávať báchorky o budovaní sociálneho štátu a na druhej strane vedieť, že naozaj veľmi neúmerne Slovensko sa zadlžuje. Nehnevajte sa, ale včera ste mi pripadali úplne jak malý chlapec, ktorý do loďky urobí diery, potom nájde niekoho, kto sa do nej posadí, a smeje sa za rohom, že ako to zvládne.
Galko, Ľubomír, poslanec NR SR (2014-11-10):
Ďakujem pekne. Dve poznámky by som si dovolil k tomu, čo hovoril kolega Lipšic. Tá prvá v tej vete, že „Haščák môže s Paškom dlhodobo počítať“. No, ono je otázka, dokedy bude ten Paška preňho taký cenný, že áno? Myslím si, že to nezáleží len od neho. Chcel by som zareagovať na to, čo si povedal o tých rôznych náhodách. Mám na mysli tú náhodu pri tej rovnakej adrese dvoch podivuhodných alebo pozoruhodných firiem, ale takisto aj tie predchádzajúce náhody, sused konateľom a šialené prevody hore-dole. Všetci veľmi dobre vieme, že to nie sú náhody. A ja som presvedčený, že aj naši kolegovia zo SMER-u, oni to dávno vedia. Môžeme, viete, môže ich niekto podceňovať alebo ich kritizovať, alebo proste myslieť si o nich hocičo, ale ja som presvedčený, že za uplynulé dni a za uplynulé hodiny oni presne vedia, o čo tu ide. Presne vedia. Len oni s tým nemôžu nič robiť. To je ten prúser, že oni s tým nemôžu nič robiť, lebo také organizácie, ako je strana SMER, takýmto spôsobom fungujú. Takže ja by som naozaj netvrdil, že oni snáď si myslia, že všetko je čisté a tak ďalej, nie, oni presne vedia, o čo ide, a možno nám zostáva vysloviť len presvedčenie, že to nebude vždy tak v tejto strane, že to bude niekedy možno aj inak.
Glváč, Martin, podpredseda NR SR (2017-12-07):
Ďakujem. Ďalšia otázka je od pána poslanca Eleméra Jakaba pre pána ministra dopravy a výstavby Árpáda Érseka: „Vážený pán minister je nejaký posun vo veci slovenských šoférov pri zahraničnom tranzite tovarov po ceste?“ Nech sa páči.
P. Hrušovský, podpredseda NR SR: (2001-09-20):
(Hlasovanie.) Prítomných 136, za 58, proti 44, zdržalo sa 29, nehlasovalo 5. Neschválili sme ani posledný návrh.
A. Belousovová, podpredsedníčka NR SR: (2007-03-29):
Pán Lipšic, budete reagovať na faktickú? Nech sa páči, zapnite pána poslanca.
Hrnčiar, Andrej, podpredseda NR SR (2017-10-13):
Takže v tejto chvíli vyhlasujem všeobecnú rozpravu za skončenú a prerušujem rokovanie o tomto bode programu. Pristúpime k prvému čítaniu o návrhu poslancov Miroslava Ivana, Karola Galeka, Renáty Kasčákovej, Martina Klusa a Lucie Ďuriš Nicholsonovej na vydanie zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku, stavebný zákon. (Reakcia z pléna.) Dobre, takže pán poslanec Ivan tu nie je. Nasleduje prvé čítanie o návrhu poslancov Lucie Ďuriš Nicholsonovej, Renáty Kasčákovej a Jozefa Mihála na vydanie zákona, ktorým sa mení zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov. Návrh zákona je pod tlačou 714. Návrh na jeho pridelenie na prerokovanie výborom je v rozhodnutí č. 735. Dávam slovo poslankyni pani podpredsedníčke Lucii Ďuriš Nicholsonovej, aby návrh zákona uviedla. Nech sa páči. [Rokovanie o návrhu poslancov Národnej rady Slovenskej republiky Lucie Ďuriš Nicholsonovej, Renáty Kaščákovej a Jozefa Mihála na vydanie zákona, ktorým sa mení zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov , tlač 714.]
Blanár, Juraj, podpredseda NR SR (2021-02-05):
Ďakujem, pán podpredseda. Teraz udeľujem slovo spoločnému spravodajcovi za výbor pre hospodárske záležitosti Rastislavovi Jílekovi, aby informoval Národnú radu o výsledku rokovania výborov a aby odôvodnil návrh stanoviska gestorského výboru. Pán poslanec, máte slovo.
Kotleba, Marian, poslanec NR SR (2021-12-02):
Ďakujem za slovo. Pán poslanec, ja sa vás len chcem spýtať vo faktickej, že za čo alebo z akého dôvodu bolo podané to trestné oznámenie na kandidátku doktorku Niku, lebo to je dosť také, dosť taká informácia, čo ma teraz akože tak zaujala. Čiže ak by ste to mohli nejako rozšíriť, lebo ste to len tak spomenuli, ale podľa mňa neviem, o čo ide a chcel by som vedieť, o čo ide. Ďakujem pekne.
V. Faič, poslanec: (2001-09-19):
Ja som, samozrejme, tú otázku adresoval nielen sebe, ale aj všetkým pod dojmom toho, že som skutočne nepočul zo žiadneho klubu o tom, že by bol niekto proti decentralizácii kompetencií. Ten problém, ktorý tu medzi nami je, je hranica miery alebo miera decentralizácie kompetencií. A myslím si, že tento problém je trvalým problémom nielen medzi jednotlivými politickými subjektmi, ale aj v rámci nich a nielen medzi primátormi a starostami, ale aj zástupcami alebo predstaviteľmi štátu. Ďakujem.
Lipšic, Daniel, poslanec NR SR (2015-09-23):
Ďakujem. Ja to využijem na to, že, že pôvodne som mal v zámere podať pozmeňujúci návrh, ale keďže aj moje návrhy, ktoré sa týkajú zdravotne postihnutých či nevidiacich, alebo nepočujúcich, sú skôr odmietané, tak to nechcem robiť s veľkou pravidelnosťou. Ten návrh sa týkal definície kvantity titulkov, aby to bolo dostupnejšie pre osoby so zmyslovým postihnutím, mnohé krajiny Európskej únie vrátane Českej republiky majú povinnosť zabezpečiť až 70 % všetkých vysielaných programov sprevádzaných titulkami a je tam nárast 5 % až do toho výsledného stavu 70 %. A rovnako, čo v návrhu absentuje, ja som o tom hovoril trošku aj v prvom čítaní, je definícia, definícia hlasového komentovania pre nevidiacich, čo je zase oblasť, ktorá by mohla byť pre nevidiacich mimoriadne dôležitá, a myslím, že zákonný návrh by mal obsahovať jasnú definíciu, aby bolo všetkým subjektom, povinným subjektom zrejmé a jasné, čo hlasovanie pre nevidiacich reálne znamená. Ja si myslím, že vyspelosť spoločnosti sa posudzuje podľa toho, ako pristupuje k tým najbezbrannejším, a určite medzi nich je treba počítať osoby, ktoré sú zdravotne postihnuté, či, či sú to nevidiaci alebo nepočujúci, a napriek tomu, že, že ministerstvo sčasti niektoré veci rieši, tak je mi ľúto, že sa nevieme zhodnúť na veciach, ktoré by mali ísť naprieč politickým spektrom a ktoré by boli na väčšiu podporu bez nejakých veľkých nákladov tých, ktorým táto spoločnosť dlží najviac. Ja si myslím, že to sú práve zdravotne postihnutí.
Nicholsonová, Lucia, poslankyňa NR SR (2015-04-15):
Ďakujem pekne. Ja chcem dať procedurálny návrh, aj som sa s ním hlásila, aby sme nepokračovali, kým sem nepríde pán premiér, pretože ja mám na stole, neviem ako kolegovia, vládny návrh, ktorý má predkladať Robert Fico, a ten tu proste dlhodobo nie je. Ja sa neuspokojujem s tým, kto ho tu zastupuje v tom pléne, po prvé. Po druhé, aby som to ešte odôvodnila, ja keď pozriem na všetky tieto fotografie, ktoré tu máme vystavené, zdá sa, že fakt najlepší priateľ Širokého je Robert Fico. Nič iné mi z toho nevychádza, lebo Gašparovič je už nebohý, Paška je už nebohý, nikto iný tu nemá sedieť iba Robert Fico, aby sa zodpovedal z toho, čo tu po prvé predkladá, aký nezmysel, a po druhé z toho, čo narobil Váhostav ako taký a jeho priateľ Široký. A prosím vás, dajte o tom hlasovať.
P. Paška, predseda NR SR: (2009-06-24):
(Hlasovanie.) 134 prítomných, 77 za, 57 sa zdržalo. Schválili sme vládny návrh novely vodného zákona . Pani europoslankyňa Monika Smolková bude teraz uvádzať v druhom čítaní hlasovanie o vládnom návrhu. Pán poslanec Dubravay.
Taraba, Tomáš, poslanec NR SR (2021-05-13):
Marián, no toto vystúpenie podľa mňa veľmi takým až zúfalstvom bolo poznačené. Trošku ti chýba, že navýšenie 3,5 mld. nevideli odborníci. Trošku ti chýba, že tu nie je minister. Vybrali ste sa podľa teba nie dobrou cestou. No tak vy ste sa vybrali cestou bankrotu, normálne cestou bankrotu, a treba to takto už pomenovať. Tri a pol miliardy zvýšiť za, za desať minút na vláde, na to nie je dôvod, aby to tu bolo v skrátenom legislatívnom konaní. Pretože dôvod na skrátené legislatívne konanie sú hospodárske škody a toto navýšenie je najvyššia hospodárska škoda. A, samozrejme, že jediné floskuly, ktoré tu hovoríte, že smeráci kradli, smeráci kradli, no keď by kradli trojnásobne viac, jak kradli, stále by to bolo pre daňových poplatníkov lacnejšie, ako tento rozpočet, ktorý robíte. A treba to akceptovať, že v poriadku, nemajú s tým problémy poslanci alebo poslankyne, ktoré považujú, že na Slovensku máme 85-tisícovú armádu, ale každý, kto aspoň trošku do tých čísiel vidí, tak vie, že Slovensko je nezadržateľne, nezadržateľne v bankrote. Keby Slovensko malo byť platené riadne cez deficity a financované cez, cez predaj deficitu bankám a nie cez tlačené peniaze, ktoré Európska centrálna banka tým bankám podsúva, aby financovali štáty, tak Slovensko už dávno by malo uletené úrokové miery, ale tomu sa nevyhneme. Takže z tohto dôvodu absolútne nerozumiem, že SaS-ka sa pri tomto je ochotná podieľať, pretože o COVID-e ste nevedeli, ale toto ste vy ľuďom nesľubovali, že takto doriadite verejné financie.
Paška, Pavol, predseda NR SR (2012-06-19):
Pán poslanec, v dobrom, nikto sa tomu nebráni. Existujú určité formy, ktoré sú dané rokovacím poriadkom. Čiže ešte raz, informácia musí byť najprv podaná písomne. Musíte stanoviť lehotu, dokedy má byť podaná. Tú vám teoreticky môže príslušný minister podať písomne vo výbore aj ihneď. A keď sa rozhodnete o tom, že chcete rokovať v pléne, musí prísť nejaký návrh. Alebo existuje správa. To sú procedúry z rokovacieho poriadku, v dobrom, nikto vám nechce brániť v návrhu, ale aby sme neprijali niečo zmätočné a nevykonateľné. Pán poslanec, v dobrom, nepoznáme všeobecnú rozpravu, kde nie je definovaný predmet rozpravy s cieľom uznesenia. Takže buď to bude informácia z procedúry, ako som vám povedal, alebo žiadate správu a tým pádom do tridsiatich dní má príslušný minister lehotu.
Blanár, Juraj, podpredseda NR SR (2022-10-26):
Ďakujem, pán poslanec Fecko. Na vaše vystúpenie bude reagovať pán navrhovateľ Karahuta faktickou poznámkou.
P. Hrušovský, predseda NR SR: (2005-03-15):
(Hlasovanie.) Prítomných 139 poslancov, za návrh  101, proti  1, zdržalo sa 36, nehlasoval 1. Návrh zákona sme schválili do druhého čítania . Prosím, ďalší návrh.
Grendel, Gábor, podpredseda NR SR (2021-09-22):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto do rozpravy prihlásiť ústne. Pán poslanec Vons, ale ešte pred ním sa do rozpravy prihlásil pán navrhovateľ, pán poslanec Ján Krošlák. Takže nech sa páči.
Ďuriš Nicholsonová, Lucia, podpredsedníčka NR SR (2017-02-08):
S reakciou na faktické poznámky pán poslanec Vašečka, nech sa páči.
Figeľ, Ján, podpredseda NR SR (2013-06-04):
Ďakujem pekne. Nech sa páči, zaujať miesto pre navrhovateľov, pani poslankyňa. Dávam teraz slovo spravodajcovi, ktorého určil gestorský výbor pre vzdelávanie, vedu, mládež a šport, poslancovi Arpádovi Érsekovi. Ideš.
Dvořák, Oskar, poslanec NR SR (2023-11-15):
Ja to absolútne slušne držím. (Výkriky z pléna.) HLAS, poprosím priestor. (Výkriky z pléna.) Poprosil by som, poprosil by som vrátiť hlas. HLAS, HLAS mal troch ministrov zdravotníctva. Pána Rašiho, pána Druckera a pána Pellegriniho. Bol to HLAS, ktorý za pána Druckera prvýkrát predložil reformu nemocníc, tzv. stratifikáciu. Pán Pellegrini ju dokonca vtedy podporil, postavil sa za ňu a hovoril, že to je dobrá vec. My sme v tejto, my sme v tejto reforme pokračovali. Ja pani Dolinkovú nehodnotím na základe toho, čo napísala do programového vyhlásenia vlády. Ja ju hodnotím na základe reálnych krokov, ktoré podniká už teraz. A tie reálne kroky, ktoré vidím, tak rozoberá reformu, ktorú ministri za HLAS podporovali a aj predkladali veľakrát. Čiže finálne naozaj, ja si myslím, že je to dobrý, je to dobrý záväzok, ja ho podporujem, ale zároveň pripomínam, že áno, treba to robiť citlivo, treba zohľadniť všetky regionálne špecifiká, ale zároveň, ale zároveň pripomínam, my sme neboli prví, ja som bol ministerský úradník, my sme neboli prví, ktorí túto reformu navrhli. Boli to traja ministri za HLAS, ktorí tu predtým boli, ktorí sa snažili zreformovať túto sieť nemocníc, ktorá nefungovala. Došli sme do tejto fázy, kde nám živelne zanikajú pôrodnice a nemocnice. Zatvárajú sa, pretože niekde sa maľuje, niekde nie je personál. My sme tu v tomto stave preto, pretože tí traja ministri za HLAS vrátane nich si nerobili svoju prácu a nechali to zdravotníctvo rozpadnúť. (Potlesk.)
Sulík, Richard, predseda NR SR (2010-11-03):
Ďakujem. Pán poslanec Brocka.
P. Paška, predseda NR SR: (2007-12-05):
(Hlasovanie.) 141 prítomných, 102 za, 29 proti, 8 sa zdržalo, 2 nehlasovali. Ešte vás chcem upozorniť, pani spravodajkyňa, sme nehlasovali o bode 27.
Laššáková, Jana, podpredsedníčka NR SR (2014-11-08):
S reakciou pán predseda Národnej rady Paška, nech sa páči.
Sulík, Richard, poslanec NR SR (2013-06-27):
Pán predseda, keby oravský bača, ako sa pán Hlina pomenoval... (Prerušenie vystúpenia predsedajúcim.)
Pellegrini, Peter, predseda NR SR (2015-11-12):
Pán poslanec Hlina.
Kollár, Boris, predseda NR SR (2022-03-15):
Vyhlasujem rozpravu za skončenú. Chce k rozprave zaujať stanovisko navrhovateľ? Nech sa páči, pán minister.
Blanár, Juraj, podpredseda NR SR (2022-12-08):
Ďakujem, prerušujem rokovanie o tomto bode programu. Ďakujem pánovi spravodajcovi. Pána podpredsedu poprosím, aby ešte zotrval, pretože pán podpredseda vlády bude prekladať v prvom čítaní vládny návrh zákona, ktorým sa mení a dopĺňa zákon č. 54/2019 Z. z. o ochrane oznamovateľov protispoločenskej činnosti a o zmene a doplnení niektorých zákonov a ktorým sa mení a dopĺňa zákon č. 327/2005 Z. z. o poskytovaní právnej pomoci osobám v materiálnej núdzi a o zmene a doplnení zákona č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 8/2005 Z. z. v znení neskorších predpisov . Je to pod parlamentnou tlačou 1299, návrh na pridelenie výborom je v rozhodnutí predsedu Národnej rady 1357. Pán podpredseda vlády Holý máte slovo.
Bugár, Béla, podpredseda NR SR (2018-05-25):
Ďakujem pekne. Otváram všeobecnú rozpravu, nedostal som žiadnu písomnú prihlášku, preto sa pýtam, či sa hlási ústne niekto. Nie. Vyhlasujem rozpravu za skončenú. Predpokladám, že k neexistujúcej rozprave sa nechcete vyjadriť? Môžte, samozrejme. Keď nie, dobre. Dobre som videl, lebo som videl, že už dvíhate pomocné zariadenie. Dobre, ďakujem pekne. Takže prerušujem rokovanie o tomto bode programu. Teraz budeme pokračovať prvým čítaním o návrhu poslancov Miroslava Beblavého a Viery Dubačovej na vydanie zákona, ktorým sa mení a dopĺňa zákon č. 524/2010 Z. z. o poskytovaní dotácií v pôsobnosti Úradu vlády Slovenskej republiky, tlač 920. Pani poslankyňa Dubačová, nech sa páči, máte slovo. (Rokovanie o návrhu poslancov Národnej rady Slovenskej republiky Miroslava Beblavého a Viery Dubačovej na vydanie zákona, ktorým sa mení a dopĺňa zákon č. 524/2010 Z. z. o poskytovaní dotácií v pôsobnosti Úradu vlády Slovenskej republiky v znení neskorších predpisov , tlač 920.)
P. Hrušovský, predseda NR SR: (2003-09-24):
Ľ. Navrátilová, poslankyňa: Tretí v diskusii vystúpil pán poslanec Drgonec a týkalo sa to protiústavnosti kontrol zamestnávateľov v domácnosti.
Mičovský, Ján, poslanec NR SR (2023-05-10):
Ďakujem vám za slovo, vážený pán podpredseda. Vážený kolega poslanec Martin Fecko, ja chcem oceniť, že si teda so svojimi kolegami pristúpil k tejto novele zákona, ktorý patrí medzi veľmi ostro sledované. A možno sa stáva predmetom takého základného súperenia teraz otázka povinného či nepovinného členstva v Slovenskej poľovníckej komore, ale ja si myslím, že v tomto, a nieže si myslím, vidím to, že v tomto návrhu je veľmi veľa dôležitých bodov, ktoré doteraz chýbali a ktoré najmä chýbajú nie v zákone, ale v krajine, a ja som veľmi rád, že sa do toho, do tejto novely dostávajú aj týmto pozmeňovákom, aj samotným zákonom. A bližšie si k tomu dovolím vystúpiť v rozprave. Ďakujem ti.
Dobeš, Peter, poslanec NR SR (2021-10-06):
Ďakujem pekne za slovo, pán predsedajúci. Chcem, Martin, ti tiež poďakovať. To, čo si hovoril, že keď prechádzaš z východu sem do Bratislavy, vidíš mnoho historických pamiatok, na jednu takú konkrétnu by som chcel upozorniť alebo doplniť túto rozpravu. Jedná sa o Lietavský hrad v okrese Žilina, ktorý je výrazným symbolom nielen Žilinského kraja, ale svojou jedinečnou zachovanosťou patrí medzi ojedinelé vzácne stredoveké pamiatky na celom Slovensku. Proces degradácie a rozpadu však neustále na takomto druhu pamiatky prebieha. Pre jej zachovanie je dôležité, aby objekt nebol vydaný napospas prírodným živlom bez ľudskej kontroly. Preto v roku 1999 vzniklo Združenie na záchranu Lietavského hradu a spustilo projekt záchrany tejto významnej pamiatky. Na začiatku bolo potrebné nutne vyriešiť spomínané problémové majetkové pomery, pretože hrad nemal založený list vlastníctva. Existoval len vlastník parcely pod hradom – miestne pozemkové spoločenstvo Lietava, ktoré až do roku 2003 umožnilo potom združeniu spustiť konkrétne záchranné stavebné práce na základe nájomnej zmluvy na pozemok. Za všetky tie roky, od kedy vzniklo združenie, prišlo združenie na to, ako človek dokáže toto umelecké dielo našich predkov chrániť, a tým zachovať jeho vzácnu historickú hodnotu. Združenie svojou činnosťou a výsledkami práce patrí dnes k ukážkovým a k najefektívnejším organizáciám svojho druhu na Slovensku. Dôkazom toho je aj to, že organizácia na základe dôvery a podpory zo strany odborníkov sa stala 21. októbra 2008 vlastníkom stavby hradu. Na jeseň roku 2009 organizácia Svetový pamiatkový fond zapísala v New Yorku Lietavský hrad do zoznamu sto najohrozenejších pamiatok sveta, a tak Lietava sa ocitla popri peruánskom meste Machu Picchu alebo katedrály Sagrada Familia v tomto zozname. Chcem povedať, že v minulosti aj v súčasnosti ministerstvo kultúry Slovenskej republiky bolo a je dlhoročný partner záchrany a obnovy hradu Lietava. Ďakujem.
Mikulec, Roman, minister vnútra SR (2020-07-23):
Ďakujem pekne. Ja len veľmi rýchlo. Pána Blaha, viete, tak pre policajtov výstrojné súčiastky sú veľmi dôležité, ako aj materiálne vybavenie, bez toho, čiže môžte to dehonestovať, koľko chcete, ale bez toho, bohužiaľ, vykonávať prácu nevedia. Práve preto, že neignorujem tie podvody, tak sa im budem venovať, to vám môžem sľúbiť. Pán Saloň, áno, ja to chápem, ja som nehovoril o Airbasoch, ktoré sú potrebné, lietajú, ja som hovoril o Fokkeroch, ktoré neboli absolútne potrebné, a vychádzam iba z toho, čo mi hovoria dnes samotní piloti, že jednoducho boli kúpené štyri salónne úpravy, a úplne zbytočne. Pán Kamenický, rozpočet ministerstva vnútra, áno, je to berem, to, čo ste povedali, vaša reakcia, ale pre ministra financií, ja sa ani nerobím žiadnym ekonómom, len hovorím, že váš, za pôsobenia vašich vlád, kedy ste mali oveľa lepšie ekonomické podmienky, tak jednoducho tie investície mohli prísť v oveľa väčšom množstve, to je celé. Pán Linhart, ďakujem pekne. Pán Jarabiek, Jarjabek, práve preto, že nerobím politiku a nechcem ju robiť, tak môj výstup bol taký, aký bol. A pán Blaha povedal, že, že teda som sa tu vyplakal a že som menoval nejaké výstrojné, čiže a tak ďalej, a že sme na odvolávaní premiéra, tak sa zosúlaďte potom medzi sebou, lebo jeden vyčítate to, druhý opak. A, pán Takáč, prednostovia, myslím si, že k tomuto sa ani nebudem vyjadrovať, pretože vy o transparentnosti, čo sa týka výberu prednostov, nemôžte ani snívať. Ďakujem pekne. (Potlesk.)
Laššáková, Jana, podpredsedníčka NR SR (2014-03-20):
Pán poslanec Kvasnička, nech sa páči, máte slovo.
A. Belousovová, podpredsedníčka NR SR: (2007-10-24):
A slovo má pán poslanec Lipšic.
D. Jarjabek, poslanec: (2007-11-27):
K pánovi Janišovi no tak iba toľko, že pán Janiš dostal 3 600 preferenčných hlasov. A to je strašne málo na nového predsedu SDKÚ. Preto pán Janiš je taký aktívny, aký je. No a k pani Vášáryovej. Pred chvíľou sme sa dozvedeli od pani Vášáryovej, že pani Vášáryová preto podpísala antichartu, lebo nemohla podpísať chartu. Ďakujem za pozornosť.
Šeliga, Juraj, podpredseda NR SR (2020-06-04):
Pán poslanec...
Sulík, Richard, predseda NR SR (2011-05-26):
Ďakujem. S faktickou poznámkou sa prihlásil jeden poslanec. Uzatváram možnosť. Pán poslanec Blanár máte slovo.
Gašpar, Tibor, poslanec NR SR (2024-02-08):
Teraz hlasujeme o bode 195 druhého pozmeňujúceho návrhu poslanca Galka.
Zmajkovičová, Renáta, podpredsedníčka NR SR (2012-11-30):
S faktickými poznámkami sedem poslancov, sedem poslancov. Ukončujem prihlásiť sa s faktickou poznámkou. Pani poslankyňa Mezenská, osem. Nech sa páči, pán poslanec Štefanec.
Dubačová, Viera, poslankyňa NR SR (2018-05-25):
Ďakujem. Návrh zákona, ktorým sa mení dopĺňa zákon č. 300/2005 Z. z. Trestný zákon v znení neskorších predpisov predkladajú poslanci Národnej rady Slovenskej republiky Miroslav Beblavý a Viera Dubačová. Návrh zákona je predložený v rámci plánu na zásadnú rekonštrukciu štátu a to ako prvý balík opatrení, ktorý má tri základné ciele – ochranu nezávislosti a životaschopnosti médií, ochranu novinárov a ich zamestnávateľov, posilnenie investigatívnej žurnalistiky. Cieľom predloženého návrhu zákona je zaradenie novinárov do kategórie chránených osôb v Trestnom zákone, aby boli útoky na nich posudzované prísnejšie. Pojem „novinár“ nebude zahŕňať iba redaktorov v printových či elektronických médiách, televíziách alebo rozhlase, ale napríklad aj investigatívnych blogerov. Prijíma sa tým odporúčanie uznávaných mimovládnych organizácií, ktorou je napríklad organizácia ARTICLE 19: „Už nie je vhodné definovať žurnalistiku a žurnalistov odkazom na určitý uznávaný orgán odbornej prípravy alebo na pridruženie k spravodajskej jednotke či profesnému orgánu. Na definíciu žurnalistiky je potrebné nazerať z funkčného hľadiska, t. j. žurnalistika ako aktivita, ktorá môže byť vykonávaná bez prekážok.“ Za „strážnych psov“ demokracie považuje blogerov, ak sa ich činnosť týka vecí verejného záujmu, popri novinároch aj Európsky súd pre ľudské práva. Postavenie novinára ako chránenej osoby možno demonštrovať na príklade konkrétneho trestného činu, a to nebezpečného vyhrážania podľa § 360 Trestného zákona: „Kto sa inému vyhráža smrťou, ťažkou ujmou na zdraví alebo inou ťažkou ujmou takým spôsobom, že to môže vzbudiť dôvodnú obavu, potrestá sa odňatím slobody až na jeden rok.“ Pri spáchaní tohto trestného činu na chránenej osobe je už trestná sadzba najmenej šesť mesiacov a najviac tri roky. Návrh zákona je v súlade s právom Európskej únie, s Ústavou Slovenskej republiky, s ústavnými zákonmi Slovenskej republiky, ako aj s medzinárodnými zmluvami a inými medzinárodnými dokumentmi, ktorými je Slovenská republika viazaná.
J. Budaj, poslanec: (2001-09-04):
Jednoducho Slovensko sa zúčastnilo nielen na období, ktoré predchádzalo 17. novembru, a to sú veľmi správne aj pánom poslancom Cuperom pripomenuté míľniky, ktoré si zaslúžia rešpekt a úctu, ale slovenskí politici a občania sa zúčastnili aj tých udalostí, ktoré sa odohrali tam. A je pre nás potešujúce, že Slovensko potom nepozeralo na rozbehnuté historické udalosti v papučiach pri televízii, ale že uchopilo svoju šancu na demokraciu, vkročilo do behu dejín. 17. november je oprávnene našimi občanmi vnímaný ako ten okamih, ktorý si stojí za to pripomenúť, a dlhé roky vždy na pozvanie to dokázali potvrdiť tým, že prišli na ten 17. november, cítili ho ako ten deň zlomu. Takže to spochybňovanie by mohlo znamenať, že chceme zarýpnuť to tej podstaty, a to by bola chyba. Nechajme dátum... (Zaznel zvuk časomiery.)
M. Číž, podpredseda NR SR: (2008-06-25):
Slovo má pán poslanec Ivan Mikloš.
K. Tóthová, poslankyňa: (2008-05-15):
A ešte takú malú poznámočku. Vy ste končili tým, že my tento legislatívny návrh nepodporíme. Mám poznatok, že ste nevystupovali v mene klubu, tak neviem, či si mykáte alebo koho ste mysleli tým my, takže zrejme to bola taká vaša iniciatíva, pretože ste neboli  prihlásená ako poslankyňa za klub SDKÚ. Ďakujem.
Hrnčiar, Andrej, podpredseda NR SR (2019-05-14):
Pán poslanec Poliačik.
P. Paška, predseda NR SR: (2009-11-04):
Vážené pani poslankyne, páni poslanci, budeme pokračovať v prerušenom rokovaní hlasovaním o prerokovaných bodoch programu. Budeme hlasovať, poprosím o slovo pána poslanca Pavlisa, ktorý je určeným spravodajcom, o návrhu vlády na skrátené legislatívne konanie o vládnom návrhu zákona o niektorých opatreniach týkajúcich sa strategických spoločností . Pán spravodajca, uveďte hlasovanie.
Pellegrini, Peter, predseda NR SR (2023-12-19):
Prezentujme sa a hlasujme. (Hlasovanie.) 135 prítomných, 55 za, proti 76, zdržali sa 4 poslanci. Tento návrh sme neschválili. Kolegovia, mikrofón.
Grečková, Lea, poslankyňa NR SR (2014-03-25):
Pán predseda, v rozprave vystúpili štyria poslanci. Dvaja poslanci, pán poslanec Přidal a pán poslanec Škripek, podali pozmeňujúce a doplňujúce návrhy. Teraz pristúpime k hlasovaniu o pozmeňujúcich a doplňujúcich návrhoch zo spoločnej správy. Dajte, prosím, hlasovať o bodoch 1 až 28, 30 až 39, 41 až 53, 55 až 57, 59 až 68, 70 až 73, 75 až 98, 100 až 104 a o bode 106 spoločne s odporúčaním gestorského výboru schváliť.
Paška, Pavol, predseda NR SR (2013-09-05):
Ďakujem pekne, pán predseda vlády. V limite 15 minút vás poprosím odpovedať na otázky. Prvá je od pána poslanca Mikuláša Krajkoviča. Je tu? Áno. „Pán predseda, Slovenská republika začala rokovania s Európskou komisiou o možnosti predĺženia čerpania eurofondov o jeden rok Zaujímalo by ma, ako pokračujú tieto rokovania a aký výsledok predpokladáte.“ Nech sa páči, pán premiér.
Sulík, Richard, predseda NR SR (2011-06-02):
(Hlasovanie.) Z prítomných 146 poslancov hlasovalo 69 za, 13 proti, 63 sa zdržalo, 1 nehlasoval. Pozmeňovací návrh poslanca Dostála sme neschválili. Je 12.03 hod., chcem sa spýtať, či je všeobecný súhlas na pokračovanie hlasovania. (Reakcia pléna.) Dobre, odhlasujeme si to. Prosím, hlasujte teraz o tom, či budeme pokračovať v hlasovaní, dokedy hlasovaním neskončíme, možnože 20 alebo 30 minút. (Hlasovanie.) Z prítomných 145 poslancov sa vyslovilo za 130, 4 proti, 8 sa zdržali, 3 nehlasovali. Pokračujeme v hlasovaní. Nech sa páči, uveďte ďalší pozmeňovací návrh.
Ďuriš Nicholsonová, Lucia, podpredsedníčka NR SR (2019-01-31):
Pani poslankyňa, máte doplňujúcu otázku? Áno? Nech sa páči, pani poslankyňa Červeňáková.
Kamenický, Ladislav, poslanec NR SR (2012-05-15):
Vážený pán predseda Národnej rady, vážené panie podpredsedníčky Národnej rady, v rozprave vystúpili páni poslanci Štefanec, Kollár, Kaník, Sulík, Osuský, Hlina, Mikloško, Hudacký, pričom pán poslanec Ivan Štefanec podal v mene skupiny poslancov návrh na uznesenie. Vážený pán predseda, dajte, prosím, hlasovať o tom, že Národná rada vyslovuje súhlas s uvedeným rozhodnutím Európskej rady a aby rozhodla o tom, že je to medzinárodná zmluva podľa čl. 7 ods. 5 Ústavy Slovenskej republiky, ktorá má prednosť pred zákonmi tak, ako je to uvedené v uznesení Národnej rady Slovenskej republiky, ktorá je prílohou spoločnej správy.
Šudík, Tomáš, poslanec NR SR (2023-05-18):
Vážený pán predsedajúci. V rozprave k uvedenému návrhu zákona vystúpil jeden poslanec, ktorý aj podal pozmeňujúci a doplňujúci návrh. Keďže včera bol v rozprave podaný pozmeňujúci a doplňujúci návrh, v zmysle § 83 ods. 4 rokovacieho poriadku, dajte, prosím, hlasovať o skrátení lehoty.
Pollák, Peter, poslanec NR SR (2024-01-17):
Ďakujem za slovo, pán predsedajúci. Pani poslankyňa, neviem, kto je biely kôň Roberta Fica, ale viem, koho očierňuje. Tento človek nemá problém si dať klopak, púder a rúž, nastaviť si reflektory a kamery a správať sa ako dušpastier a rozprávať k národu. Ale keď prekročí hranice tohto štátu, tejto krajiny, tak nemá problém očierňovať občanov Slovenskej republiky. Dnes to tak stalo v Davose na Ekonomickom svetovom fóre, kde povedal, že je ťažké presvedčiť Cigánov, aby pracovali. Takto sa správa najvyšší manažér štátu! Takto sa správa premiér Slovenskej republiky! Ja nepoznám svetového politika, ktorý by hranicami vlastného štátu kydal na vlastných občanov a očierňoval ich. Toto si dovolil Robert Fico k vlastným občanom, k občanom Slovenskej republiky, k Rómom. A Robert Fico takto iba priznal svoju neschopnosť, neschopnosť prehovoriť a motivovať týchto ľudí, alebo teda dať prácu týmto ľuďom, lebo títo ľudia chcú pracovať a mne sa to podarilo, počas jedného roka zamestnať 750 ľudí z biednych osád, ktorí boli 10-15-20 rokov na úrade práce, dnes sú to pracujúci ľudia. A keby to urobil Robert Fico, tak určite by, určite by ich bolo viac. Robert Fico dnes bol infra... in flagranti prichytený pri tom, že je naozaj neschopný. A keď to naozaj nevie robiť, tak nech od toho odíde, a nech nevedie krajinu do ešte väčšej záhuby, ako je. (Potlesk.)
Vašečka, Richard, poslanec NR SR (2022-03-24):
Ďakujem, pán predsedajúci. Po dohode a na návrh troch poslaneckých klubov – OĽANO, SaS, SME RODINA – navrhujem hlasovanie o tlači 959 presunúť na dnes na sedemnástu hodinu. Ďakujem.
J. Halecký, poslanec: (2007-10-23):
Ja si osobne myslím, že to tak nebude, že systém jednej zdravotnej poisťovne nebude môcť sa zaviesť ani za tejto vlády, ani v budúcnosti a myslím, že k tomu ani nesmerujú snahy, pretože, ako som už spomínal, táto eventualita jednej zdravotnej poisťovne bola možná v roku 1993 alebo 1995, kedy sa rozbiehal, aký systém poistenia, platenia financovania v zdravotníctve bude. Teraz, pokiaľ už je zaužívaný tento systém a dosť značná časť je už do nášho systému inkorporovaná aj s počtom zdravotných poisťovní, ktoré majú zázemie v zahraničí a zázemie vo významných svetových inštitúciách formou vyvlastnenia alebo nejakými inými ekonomickými pákami nie je to možné. Takže to jednak z tohto dôvodu a z druhého dôvodu, myslím si, že aj táto vláda chápe, že súťaž, porovnávanie ich činnosti a poskytovanie rozdielnych produktov je hnacou silou k tomu, aby aj efektivita v zdravotníctve bola vysoká. Takže proklamovaná téza, že smerujeme k jednej poisťovni, myslím si, že nie je správna a niet na to dostatok podkladov. Ďakujem.
Bugár, Béla, podpredseda NR SR (2019-10-18):
Vážené panie poslankyne, vážení páni poslanci, pristúpime k jednotlivým hlasovania. Najprv budeme hlasovať o procedurálnom návrhu pána poslanca Dostála. (Ruch v sále.) Páni poslanci! Pán poslanec Dostál v procedurálnom návrhu žiada, aby na budúcej hodine otázok, aby sa diskutovalo o stave súdnictva a orgánov činných v trestnom konaní. Prezentujme sa a hlasujme o tomto návrhu. (Hlasovanie.) Prítomných 128, za 62, proti 4, zdržalo sa 55 poslancov, nehlasovali 7. Procedurálny návrh nebol schválený. Prosím teraz pani poslankyňu, predsedníčku výboru pani Bašistovú, aby uvádzala hlasovanie v druhom čítaní o návrhu poslanca Jančulu a Kuciaňovej na vydanie zákona, ktorým sa mení Zákonník práce (tlač 1630). (Hlasovanie o návrhu poslancov Národnej rady Slovenskej republiky Tibora Jančulu a Magdalény Kuciaňovej na vydanie zákona, ktorým sa mení zákon č. 311/2001 Z. z. Zákonník práce v znení neskorších predpisov , tlač 1630.)
Zahorčák, Viliam, poslanec NR SR (2020-03-20):
Sľubujem. (Potlesk.)
Pavlis, Pavol, poslanec NR SR (2015-09-29):
Ďakujem za slovo, pani podpredsedníčka. Vážené dámy, vážení páni, cieľom predloženého návrhu zákona je predovšetkým ustanovenie mechanizmu, ktorým sa zabezpečí zohľadnenie celej doby výkonu zamestnania v baníctve so stálym pracoviskom v podzemí v hlbinných baniach na území Slovenskej republiky, a to zvýšením zákonom ustanovenej základnej sumy osobitného príspevku baníkom za obdobie zamestnania prevyšujúce minimálnu dobu zamestnania potrebnú na vznik nároku na osobitný príspevok. V navrhovanom zvýšení sa výhodnejšie zohľadňuje obdobie zamestnania presahujúce minimálnu dobu potrebnú na vznik nároku na osobitný príspevok vykonávané vo vybraných zamestnaniach, ako je rubač, lámač, razič alebo hĺbič, v porovnaní s ostatnými zamestnancami v baníctve so stálym pracoviskom v podzemí v hlbinných baniach na území Slovenskej republiky. Zároveň sa navrhuje zavedenie každoročnej valorizácie sumy osobitného príspevku baníkom v závislosti od indexu medziročného nárastu priemernej mesačnej nominálnej mzdy zamestnanca v hospodárstve Slovenskej republiky. Návrh zákona je v súlade s Ústavou Slovenskej republiky, so zákonmi, ako aj s medzinárodnými zmluvami, ktorými je Slovenská republika viazaná, a predpismi Európskej únie. Vážená pani podpredsedníčka, vážené dámy a páni, dovolím si vás požiadať o podporu tohto návrhu zákona. Ďakujem.
B. Bugár, podpredseda NR SR: (2005-02-04):
Vzhľadom na to, že pri tomto zákone je jeden väčší problém, takže navrhujem, aby sme o tomto návrhu zákona hlasovali až budúci týždeň v utorok. Pán poslanec, váš predseda poslaneckého klubu s tým súhlasil. Nech sa páči, môžete sa ho opýtať. Ak nie je súhlas, samozrejme, dám o tom hlasovať. Pýtam sa ešte raz: Je všeobecný súhlas s tým, aby sme o tomto návrhu hlasovali? (Ruch v rokovacej sále.) Nie je. Nech sa páči, prezentujme sa a hlasujme o mojom procedurálnom návrhu, že o tomto návrhu zákona budeme hlasovať budúci týždeň v utorok. Nech sa páči. Prezentujme sa a hlasujme. (Hlasovanie.) Prítomných 118, za 55, proti 37, zdržali sa 14, nehlasovali 12. Konštatujem, že tento návrh nebol schválený. Nech sa páči, pristúpime k hlasovaniu o tom, že postupujeme tento návrh zákona do tretieho čítania. Nech sa páči, prezentujme sa a hlasujme. Prerušujem toto hlasovanie. Vyhlasujem výsledok za neplatný, ktorý príde o 5 sekúnd. Pán minister sa hlási do rozpravy. To znamená, že pán minister tým, že sa hlási, žiada o slovo, otvára rozpravu. Nech sa páči, máte slovo.
Blaha, Ľuboš, podpredseda NR SR (2024-05-02):
Vážené pani poslankyne, pýtam sa, a páni poslanci, pýtam sa, či sa chce niekto prihlásiť do rozpravy ústne. Nie je tomu tak. Takže... a predsa? Tak predsa. Pani poslankyňa Mária Kolíková sa prihlásila do rozpravy ústne jediná, takže máte slovo, nech sa páči.
Blanár, Juraj, podpredseda NR SR (2022-06-28):
Teraz ako prvý ústne prihlásený do rozpravy vystúpi pán poslanec Baránik, po ňom pani spravodajkyňa Halgašová. Nech sa páči, pán poslanec.
Pellegrini Peter, predseda NR SR (2015-11-20):
Prezentujme sa hlasujme o pozmeňujúcich návrhoch 1 až 4 z časti III spoločnej správy s odporúčaním gestorského výboru tieto schváliť. (Hlasovanie.) Prítomných 133 poslancov, za hlasovalo 79, zdržalo sa 51 poslancov, nehlasovali 3. Tieto návrhy sme schválili.
Kollár, Boris, predseda NR SR (2021-09-16):
Prosím, prezentujme sa a hlasujeme. (Hlasovanie.) Prítomných 121 poslancov, za 83, proti žiadny, zdržalo sa 38. Konštatujem, že sme tento návrh schválili. Ďalej budeme hlasovať o bode 13 schváleného programu, ktorým je prvé čítanie o vládnom návrhu zákona, ktorým sa dopĺňa zákon č. 530/2003 Z. z. o obchodnom registri, tlač 624. Prosím spravodajcu z ústavnoprávneho výboru poslanca Alojza Baránika, aby uviedol hlasovanie. (Hlasovanie o vládnom návrhu zákona, ktorým sa dopĺňa zákon č. 530/2003 Z. z. o obchodnom registri a o zmene a doplnení niektorých zákonov v znení neskorších predpisov a ktorým sa mení a dopĺňa zákon Slovenskej národnej rady č. 71/1993 Zb. o súdnych poplatkoch a poplatku za výpis z registra trestov v znení neskorších predpisov , tlač 624.)
P. Paška, predseda NR SR: (2009-02-11):
(Hlasovanie.) 137 prítomných, 136 za, 1 nehlasoval. Odsúhlasili sme výbory a lehotu na prerokovanie. Pán poslanec Varga uvedie v prvom čítaní hlasovanie o vládnom návrhu zákona, ktorým sa mení a dopĺňa zákon č. 98 o spotrebnej dani z minerálneho oleja, je to tlač 953.
Pčolinský, Peter, podpredseda NR SR (2022-11-09):
Ďakujem pekne. Chcem len prečítať. Podľa § 33 ods. 1 poslanci majú v rozprave právo na jednu faktickú poznámku, ktorou reagujú na vystúpenie ostatného rečníka. Faktickou poznámkou nemožno reagovať na inú faktickú poznámku. Nech sa páči, pán poslanec Baránik, s faktickou poznámkou na vystúpenie rečníka v rozprave.
P. Hrušovský, predseda NR SR: (2002-10-15):
Na základe výsledkov tajnej voľby vyhlasujem, že Národná rada Slovenskej republiky zvolila v tajnom hlasovaní nadpolovičnou väčšinou hlasov prítomných poslancov za predsedu ústavnoprávneho výboru poslanca Jána Drgonca, za predsedu výboru pre financie, rozpočet a menu poslanca Pála Farkasa, za predsedu výboru pre hospodárstvo, privatizáciu a podnikanie poslanca Jána Rusnáka, za predsedu výboru pre pôdohospodárstvo poslanca Miroslava Maxona, za predsedu výboru pre verejnú správu poslanca Milana Horta, za predsedu výboru pre sociálne veci a bývanie poslanca Vojtecha Tkáča, za predsedníčku výboru pre zdravotníctvo poslankyňu Annu Záborskú, za predsedu výboru pre obranu a bezpečnosť poslanca Roberta Kaliňáka, za predsedu zahraničného výboru Jána Figeľa, za predsedu výboru pre vzdelanie, vedu, šport a mládež, kultúru a médiá poslanca Ferdinanda Devínskeho, za predsedu výboru pre životné prostredie a ochranu prírody poslanca Mikuláša Juščíka, za predsedu výboru pre ľudské práva, národnosti a postavenie žien poslanca Lászlóa Nagya a za predsedníčku výboru pre európsku integráciu poslankyňu Moniku Beňovú. Prosím teraz všetkých zvolených predsedov výborov, aby zaujali miesta určené pre predsedov výborov. Nech sa páči, páni predsedovia výborov. Prosím, páni poslanci – predsedovia výborov. Blahoželám všetkým zvoleným predsedom parlamentných výborov, prajem si, aby spolupráca medzi vedením Národnej rady Slovenskej republiky a jednotlivými výbormi v tomto volebnom období bola dobrá. Pristúpime k ďalšiemu bodu programu, ktorým je hlasovanie o návrhu na voľbu ďalších členov výborov Národnej rady Slovenskej republiky , ako je uvedený v tlači 14, ktorý ste dostali po stretnutí a porade predsedov parlamentných politických strán v novom znení. Chcem pripomenúť, že na zvolenie jednotlivých poslancov do výborov je potrebný súhlas nadpolovičnej väčšiny prítomných poslancov. Budeme hlasovať o zaradení poslancov do jednotlivých výborov postupne tak, ako sú výbory uvedené v poradí v tlači 14. Otváram rozpravu, panie poslankyne, páni poslanci, k prerokúvanému bodu programu. Do rozpravy sa písomne neprihlásil nikto z prítomných poslancov. Ústne sa do rozpravy hlási pán poslanec Cabaj. Končím možnosť ďalších ústnych prihlášok do rozpravy. Nech sa páči, pán poslanec Cabaj, máte slovo.
Bugár, Béla, podpredseda NR SR (2018-05-22):
Prezentujeme sa a hlasujme. (Hlasovanie.) Prítomných 134, za 87, proti 13, zdržalo sa 33 poslancov, 1 nehlasoval. Konštatujem, že toto uznesenie sme schválili. Teraz prosím pána poslanca Budaja, aby uviedol hlasovanie v prvom čítaní o návrhu poslancov Zemanovej, Pavelku a Cigánikovej na vydanie zákona o Žitnom ostrove, tlač 922. [Hlasovanie o návrhu poslancov Národnej rady Slovenskej republiky Anny Zemanovej, Radoslava Pavelku a Jany Cigánikovej na vydanie zákona, ktorým sa vyhlasuje Chránená vodohospodárska oblasť Žitný ostrov a ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov (zákon o Žitnom ostrove) – tlač 922.]
Duchoň, Daniel, poslanec NR SR (2013-12-06):
Ďakujem pekne. Pán kolega Sulík, hovoríte teda, že my využívame nejaký politický marketing. Ale rovnako si myslím, že aj vy tu tak šikovne marketingovo neustále hovoríte o nejakom smrteľnom kokteile, ktorý podľa mňa vôbec nie je smrteľný, a neviete exaktne dokázať na konkrétnych číslach a faktoch, akým spôsobom sa prejavili opatrenia prijaté, povedzme, takto pred rokom, neviete povedať, koľko firiem, povedzme, muselo ukončiť svoju činnosť v dôsledku zmien Zákonníka práce, neviete povedať, koľko firiem začalo masívnejšie optimalizovať z dôvodu zvýšených daní. Proste hovoríte tu stále o nejakom kokteile, ale výsledky neviete dokázať. Ak hovoríte o výbere daní, po zavedení rovnej dane, myslím, že ste spomenuli 2 roky, potom tam boli tie výsledky, čo sa týka výberu, oveľa priaznivejšie, zase, viete, to je o tom neustálom hraní sa s číslami. Ak si zoberieme dlhodobo pomer daňových príjmov vo vzťahu k HDP, tak potom tie výsledky sú úplne iné, pretože mám tu teraz pre sebou z Eurostatu konkrétnu tabuľku, kde od roku 1995 ten výber daňových príjmov vo vzťahu k HDP neustále klesá. O čo ide? Vy síce hovoríte, že po zavedení rovnej dane, dva roky potom teda bol ten výber fantastický, ale, zase, kde sme boli, čo sa týka rastu HDP? To je to, čo som tu aj viackrát zdôraznil, že pokiaľ sa ekonomike darí, tak, samozrejme, aj tá tendencia platiť dane je oveľa vyššia, bez ohľadu na to, aká je sadzba dane. Posledná poznámka ešte rýchla. Čo sa týka tých korekcií, ktoré tu boli robené vo vzťahu k daňovým príjmom, tak, samozrejme, keď sa tvoril pôvodný rozpočet na rok 2013, tak... (Prerušenie vystúpenia časomerom.)
Verešová, Anna, poslankyňa NR SR (2019-02-18):
Ja verím, pán Paška, že, tu bolo to toľkokrát povedané, že určite sa nikto nepomýli a vie presne, o čom hovorila som alebo o čom som chcela pripomenúť, takže som stopercente istá, že si rozumieme. Pani Smolíková, kolegyňa Smolíková, veľmi rada vám, ti poviem o tej, o tej obci, kde sa rodičia sťažujú, aký je tam problém s tou podporou domáceho vzdelávania, takže rada sa s tebou o tom porozprávam. Čo sa týka detí zo znevýhodneného prostredia a ich predprimárne vzdelávanie, no, to je viac-menej návrh iných kolegov z vládnej koalície vašich, ale nie práve Slovenskej národnej strany, ktorá nominovala pani ministerku. Takže ďakujem všetkým.
Grendel, Gábor, podpredseda NR SR (2021-05-13):
Prezentujme sa a hlasujme. (Hlasovanie.) Prítomných 133 poslancov, za 82, proti 8, zdržalo sa 43, hlasovali všetci prítomní. Pozmeňujúci návrh pána poslanca Zajačika sme schválili.
B. Bugár, podpredseda NR SR: (2002-07-02):
A. Hoffmann, poslanec: Vážené kolegyne, kolegovia, zdôvodnenie môjho vystúpenia odznelo vo vystúpení ministra, ktorý týmto otvoril rozpravu. Chcem vám predložiť pozmeňujúci návrh, ktorý už máte v laviciach písomne, preto ho nebudem komentovať ani čítať, pretože pozná ho aj spravodajca. Chcem vás poprosiť o jeho podporu a žiadam, aby sa o každom bode pozmeňujúceho návrhu hlasovalo samostatne.
Laurenčík, Milan, podpredseda NR SR (2022-03-24):
Je všeobecný súhlas? (Nesúhlasná reakcia pléna.) Nie. Prezentujme sa a hlasujme. (Ruch v sále.) Teraz sa prezentujeme a hlasujeme. (Hlasovanie.) Prítomných 121, za 79, proti 36, zdržalo sa 6, hlasovali všetci. Konštatujem, že procedurálny návrh pána poslanca Vašečku sme schválili a o tlači 959 budeme hlasovať dnes o 17.00 h. Teraz budeme pokračovať v prerušenom rokovaní hlasovaním o návrhu uznesenia k bodu 30 schváleného programu, ktorým je Správa o činnosti komisárky pre deti za rok 2021 (tlač 885). Prosím spoločnú spravodajkyňu z výboru pre ľudské práva a národnostné menšiny pani poslankyňu Katarínu Hatrákovú, aby hlasovanie uviedla.